Document ID: 31994R3379

NEUVOSTON ASETUS (EY) N:o 3379/94,
annettu 22 päivänä joulukuuta 1994,
tiettyjä maataloustuotteita ja olutta koskevien tiettyjen yhteisön tariffikiintiöiden avaamisesta ja hallinnoinnista vuonna 1995
EUROOPAN UNIONIN NEUVOSTO, joka
ottaa huomioon Euroopan yhteisön perustamissopimuksen ja erityisesti sen 113 artiklan,
ottaa huomioon vuoden 1994 liittymisasiakirjan,
ottaa huomioon komission ehdotuksen,
sekä katsoo, että
yhteisön sekä Bulgarian, T Osekin tasavallan, Slovakian tasavallan, Unkarin, Puolan ja Romanian, jäljempänä 'kolmannet maat`, Eurooppa-sopimuksissa, väliaikaisissa sopimuksissa ja vapaakauppasopimuksissa on annettu tiettyjä maataloustuotteita koskevia myönnytyksiä useimmille näistä maista,
Itävallan, Suomen ja Ruotsin liittymisen seurauksena olisi mukautettava mainitut myönnytykset ottaen huomioon erityisesti maataloustuotteiden kauppajärjestelmät, jotka olivat käytössä näiden valtioiden sekä Bulgarian, T Osekin tasavallan, Slovakian tasavallan, Unkarin, Puolan ja Romanian välillä,
tätä tarkoitusta varten mainittujen kolmansien maiden kanssa käydään alustavia neuvotteluja lisäpöytäkirjojen tekemiseksi mainittuihin sopimuksiin,
määräaikojen lyhyyden vuoksi nämä lisäpöytäkirjat eivät kuitenkaan voi tulla voimaan 1 päivänä tammikuuta 1995,
näissä olosuhteissa ja liittymisasiakirjan 76, 102 ja 128 artiklan mukaisesti yhteisö velvoitetaan toteuttamaan tarvittavat toimenpiteet tilanteen korjaamiseksi; uusien jäsenvaltioiden liittymisajankohdan läheisyyden vuoksi nämä toimenpiteet on toteutettava yhteisön autonomisina tariffikiintiöinä, joihin otetaan kyseisten valtioiden soveltamat sovitut etuustariffikiintiöt,
uusien jäsenvaltioiden on 1 päivästä tammikuuta 1995 sovellettava yhteisössä sovellettavaa tuontimenettelyä,
Itävalta on tullitariffeja ja kauppaa koskevan yleissopimuksen (GATT) mukaisesti sitoutunut avaamaan tariffikiintiöitä tietyille tuotteille, ja näistä sitoumuksista on neuvoteltava uudelleen sen liityttyä yhteisöön, ja
olisi kuitenkin suotavaa varmistaa väliaikaisesti näistä sitoumuksista johtuvien tariffikiintiöiden voimassa pitäminen, ja tämän vuoksi olisi tarpeen avata yhteisön autonomisia tariffikiintiöitä, joissa nämä sitoumukset otetaan huomioon, sanotun kuitenkaan rajoittamatta uusien jäsenvaltioiden liittymisen seurauksena GATTin yhteydessä käytävien neuvottelujen tuloksia,
ON ANTANUT TÄMÄN ASETUKSEN:
1 artikla
Korotetaan nykyisiä yhteisön tariffikiintiöitä tai tarvittaessa avataan uusia yhteisön autonomisia tariffikiintiöitä tämän asetuksen liitteiden I ja II mukaisesti, sanotun kuitenkaan rajoittamatta tiettyihin maataloustuotteisiin yhteisön sekä Bulgarian, T Osekin tasavallan, Slovakian tasavallan, Unkarin, Puolan ja Romanian tekemien sopimusten mukaisesti yhteisössä sovellettavia tuontijärjestelmiä.
2 artikla
Avataan yhteisön autonomisia tariffikiintiöitä liitteen III mukaisesti.
3 artikla
Liitteessä I tarkoitettuja tuotteita koskevat yksityiskohtaiset soveltamissäännöt annetaan naudanliha-alan yhteisestä markkinajärjestelystä 27 päivänä kesäkuuta 1968 annetun neuvoston asetuksen (ETY) N:o 806/68(1) 27 artiklassa tai muissa kyseisistä yhteisistä markkinajärjestelyistä annettujen asetusten vastaavissa artikloissa säädettyä menettelyä noudattaen.
4 artikla
Liitteessä II tarkoitettuihin tariffikiintiöihin sovelletaan asetuksen (EY) N:o 1798/94(2) 2-7 artiklan säännöksiä.
5 artikla
1 Liitteessä III tarkoitettuja tuotteita, ei kuitenkaan olutta, koskevat yksityiskohtaiset soveltamissäännöt, voimassaoloajan mahdollisen jatkaminen mukaan lukien, ja erityisesti:
a) säännökset, joilla taataan tuotteen laji, lähtöpaikka ja alkuperä,
b) säännökset sellaisen asiakirjan hyväksymisestä, jolla voidaan todentaa a alakohdassa tarkoitetut takeet, ja
c) tuontitodistusten antamisedellytykset ja niiden voimassaoloaika
vahvistetaan asetuksen (ETY) N:o 805/68 27 artiklassa tai muissa kyseisistä yhteisistä markkinajärjestelyistä annettujen asetusten vastaavissa artikloissa säädettyä menettelyä noudattaen.
2 Olutta koskevat yksityiskohtaiset soveltamissäännöt ovat samat kuin yksityiskohtaiset soveltamissäännöt, jotka on hyväksytty asetuksen (EY) N:o 3448/93(3) 16 artiklassa säädettyä menettelyä noudattaen, yhtäältä Euroopan talousyhteisön ja Euroopan hiili- ja teräsyhteisön ja toisaalta T Osekin ja Slovakian liittotasavallan välistä kauppaa ja kaupan liitännäistoimenpiteitä koskevan väliaikaisen sopimuksen(4) pöytäkirjassa 3 määrättyjen tariffimyönnytysten mukaisesti.
6 artikla
Tämä asetus tulee voimaan samana päivänä kuin vuoden 1994 liittymissopimus.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 22 päivänä joulukuuta 1994.

Labels: 3
17
18
6